সেই সময়ত আমেৰিকাত প্ৰচলিত 'বৰ্ণ বৈষম্যতা'ৰ প্ৰভাৱ জেছিৰ জীৱনত পৰিছিল। কৃষ্ণাংগ হোৱা বাবেই অহায়' বিশ্ববিদ্যালয়ত তেখেতক চৌহদত থাকিবলৈ অনুমতি পোৱা নাছিল, লগতে বৃত্তিও লাভ কৰা নাছিল। অলিম্পিকত পদক জয় কৰি অহাৰ পাছতো জেছিয়ে চাকৰি লাভ কৰিবলৈ সক্ষম হোৱা নাছিল। জেছিয়ে আমেৰিকাৰ ৰাষ্ট্ৰপতিয়েও তেখেতক অৱজ্ঞা কৰিছিল বুলি পাছলৈ কৈ গৈছে। অৱশ্যে ১৯৬০ চনৰ সংবিধান সংস্কাৰৰ পাছত জেছিয়ে প্ৰাপ্য সন্মান ঘূৰাই পায়।